text: Duesberg karyerasının əvvəlində onkogenlər və xərçənglə bağlı araşdırmalarına görə böyük nüfuz qazanmışdı. Peter K. Foqt ilə 1970-ci ildə quşların xərçəngə səbəb olan virusunun xərçəng yaratmayan viruslarla müqayisədə əlavə genetik materiala malik olduğunu bildirdi və bu materialın xərçəngə səbəb olduğunu fərz etdi. 36 yaşında Duesberg Kaliforniya Universitetində, Berklidə vəzifə səlahiyyətlərinə layiq görüldü və 49 yaşında ABŞ Milli Elmlər Akademiyasına üzv seçildi. O, 1986-cı ildə Milli Səhiyyə Agentliyindən Görkəmli Araşdırmaçı Qrantı alıb.